Hoërskool Waterkloof het sy deure oopgemaak in Januarie 1979 met 215 St 6 en 7 leerlinge. Mnr H.M.G. Davin was die waarnemende Hoof. Mnr Davin was 'n onderwyser op AHS in die 40's en die afrigter van die AHS 1e span in 1948 en 49.
Waterkloof het reeds in 1986 meer as 1500 leerders. Waterkloof het al 'n geruime tyd 'n koshuis. In 2014 voltooi hulle 'n koshuis op die skool se eiendom wat 40 seuns en 40 dogters kan akkommodeer.
Waterkloof neem nie meer deel aan die Nupower reeks nie maar wel aan die Beeld Trofee.
Waterkloof se 1e span speel vir die eerste keer in die Admin. Beker kompetisie in 1981. Sedert 1981 het Waterkloof 11 keer in die Admin./Beeld Trofee finaal gespeel waarvan hulle 5 keer aan die wenkant was. Die eerste keer was in 1992. Waterkloof het in die 5e meeste finale gespeel en gewen van alle tye. Affies met 21 gespeel, 14 gewen, 4 verloor en 3 gelykop is nog steeds no 1.
Waterkloof het reeds 4 Springbokke opgelewer. Die laaste speler is Barend Pieterse wat in 2007 sy Sprinbok klere verdien.
In die laaste 5 jaar wat die twee skole teen mekaar gespeel het, het Waterkloof 5 en Affies 4 wedstryde gewen.
Vir details van die tellings sedert 1987 kyk hier.
Eddie Fouche het nie gespeel vir Affies nie en net so het Willie Ludick die losskakel van WK ook nie gespeel nie. Eddie sal heel moontlik weer speel teen Menlopark dws nie Dinsdag in die BB proewe teen die Leeus en ook nie teen Jeppe nie.
Soos verwag was vandag nie 'n herhaling van verlede week nie. Die telling vlei Waterkloof. Alhoewel Waterkloof die eerste punte aangeteken het was Affies daarna in beheer van die wedstryd. Affies se afronding was nie altyd wat dit moes wees nie. Waterkloof moet krediet gegee word vir hulle verdediging.
In die afgelope 3 jaar wat Affies en WK teen mekaar gespeel het was WK in beheer wat skrumwerk en die losspel aan betref. Vandag was Affies se skrum solied en het Affies die spel by die afbreekpunte beheer. Affies se lostrio het onder die spreekwoordelike kombers gespeel en menige "turnovers" bewerkstellig.
Aan Eduan en sy troepe 'n welverdiende oorwinning!!
Jano Espag (Cabous Eloff - Bloed), Jano Espag (Niell Bezuidenhout)
AFFIES: 28 (11)
Driee: Louritz van der Schyff, Christian Strydom, Carel Koch.
Skoppe: Ruan De Swardt - Vervyfskoppe 2x, Strafskoppe 3x.
WATERKLOOF: 15 (3)
ANDER TELLINGS OP DIE A - VELD:
o/14A - Affies wen 13-5
o/15A - Affies wen 14-0
o/16A - Affies wen 18-14
Affies 5e vs WK 4e- Affies wen 48-0
3e - Affies wen 24-0
2e - Affies wen 46-18
Dankie aan die Affies en Waterkloof leerlinge en ondersteuners vir 'n dag waar rugby no. 1 was. Naas die Boys High, Affie wedstryd is dit die wedstryd wat die meeste toeskouers lok by 'n skole rugbywedstryd in Pretoria. Kyk hier na die fotos wat ek met my selfoon geneem het van die toeskouers by vandag se wedstryd.
Ek deel graag die volgende twee gedagtes/herinneringe wat vandag 'n merk gemaak het op my.
'n Ma wat my vertel hoe opgewonde haar seun was om vandag vir die eerste keer in sy tyd op Affies op die A-veld te speel. Hy was een van die 5e span spelers en ek aanvaar in graad 11 of 12 wat vandag op die A veld teen Waterkloof se 4e span gespeel het.
Laastens die man van die dag was JP Bezuidenhout op die foto met bal in die hand. Ten spyte van beperkings wat hy het om te beweeg was hy vandag vanaf die eerste wedstryd (08:00) die baljoggie op die A veld aan die Affie ondersteuners kant van die veld tot aan die einde van die laaste wedstryd om 15:30.
JP het ook al vanjaar vir die 0/14G span gespeel en is 'n voorbeeld van die Hoof se woorde en ek haal hom weer aan - "As jou seun wil rugby speel is daar 'n span vir hom op Affies om in te speel".
Dankie Johan dat jy dit met ons deel!
Johan wat n ongelooflike berig. Dankie dat jy jou passie vir rugby op so n wyse met ons deel. Affies is bevoorreg om jou in ons geledere te hê.